t

Dnro

SOSIAALI- JA	LAUSUNTO
TERVEYSMINISTERIÖ	STM/697/2005
6.5.2005
Oikeusministeriö	0= "
1 O. 05, s' u i
~,~~ 02 ; h 1 a6.01
OM.6h6;o 6/02601.
Viite	Lausuntopyyntönne 14.3.2005
Asia	EHDOTUS ERÄIDEN RIKOSTEN POIKKEUKSELLISTA VANHENTUMISTA, TOISEN HENKILÖTODISTUKSEN VÄÄRINKÄYTTÖÄ JA LAPSIKAAPPAUSTA KOSKEVIKSI SÄÄNNÖKSIKSI

Oikeusministeriö on pyytänyt sosiaali- ja terveysministeriöltä lausuntoa ehdotuksestaan hallituksen esitykseksi eräiden rikosten poikkeuksellista vanhentumista, toisen henkilötodistuksen väärinkäyttöä ja lapsikaappausta koskeviksi säännöksiksi. Sosiaali- ja terveysministeriö esittää lausuntonaan seuraavaa:

Lapsiin kohdistuvien seksuaalirikosten vanhentuminen

Esityksessä ehdotetaan lapsiin kohdistuvien vakavien seksuaalirikosten syyteoikeuden vanhentumisajan alkamisajankohdan myöhentämistä si-ten, että vanhentumisaika laskettaisiin siitä, kun asianomistaja täyttää kandeksantoista vuotta.

Sosiaali- ja terveysministeriö pitää ehdotusta tarpeellisena ja perusteltuna. Kuten esityksessä todetaan lapsiin kohdistuviin seksuaalirikoksiin liittyy myöhäiseen ilmituloon ja vaikeaan selvittämiseen liittyviä erityispiirteitä. Rikokset ovat myös usein uhrille erityisen vahingollisia. Lasten erityisen suojan tarve on sosiaali- ja terveysministeriön käsityksen mukaan vahva peruste näiden rikosten vanhentumisen poikkeukselliselle järjestämiselle.

Ehdotettua 18 vuoden ikärajaa vanhentumisajan alkamisajankohdaksi voidaan pitää perusteltuna. Ennen täysi-ikäisyyttä uhri ei useinkaan ole saavuttanut sellaista henkistä kypsyyttä, että hän kykenisi arvioimaan teon merkityksen ja tosiasiallisen luonteen. Täysi-ikäisyyden tuoma itsenäisyys mandollistaa myös tekijän määräysvallasta tai muuten alisteisesta asemasta vapautumisen. Kansainvälisiin velvoitteisiin liittyvät näkökohdat puoltavat myös 18 vuoden ikärajaa.
K:\data\tekstit\Lausunnot\OMlapsikaappausrikosym.doc
Postiosoite: PL 33, 00023 Valtioneuvosto	Puhelin: (09) 16001	Sähköposti:
Käyntiosoite: Meritullinkatu 8, Helsinki	Telekopio: (09) 160 74126	Email:kirjaamo.stm@stm.fi (Kirjaamo)

Esityksessä ei sen sijaan ehdoteta lapsiin kohdistuvien pahoinpitelyrikosten saattamista erityisten vanhentumisjärjestelyjen piiriin. Lasten pahoinpitelyihin liittyy usein samoja teon salaamiseen ja ulkopuoliselle kertomisen vaikeuteen liittyviä seikkoja kuin lapsiin kohdistuvissa seksuaalirikoksissa. Ne ovat myös usein uhrille hyvin vahingollisia. Alan asiantuntijoiden arvion mukaan lasten fyysinen pahoinpitely on edelleen karkeasti alidiagnosoitu ongelma terveydenhuollossa. (Lapsen seksuaalisen hyväksikäytön ja pahoinpitelyn selvittäminen. Asiantuntija-ryhmän suositukset sosiaali- ja terveydenhuollon henkilöstölle. Stakes. Oppaita 55, s. 38)

Lasten pahoinpitelyrikokset tulevat kuitenkin helpommin ulkopuolisten tietoon kuin seksuaalirikokset. Pahoinpitelystä jää usein näkyviä ruumiillisia vammoja. Lapsi pystyy yleensä kertomaan helpommin pahoinpitelystä kuin seksuaalisesta hyväksikäytöstä, jolle hänellä ei ole usein sanoja. Sosiaali- ja terveydenhuollon toimijoiden tietoisuus lap-seen kohdistuneiden pahoinpitelyjen saattamisesta viranomaiskäsittelyyn on lisääntynyt Stakesin julkaisemien menettelytapoja koskevien suositusten jälkeen. Nämä seikat esityksessä todettujen lisäksi puoltavat sosiaali- ja terveysministeriön käsityksen mukaan sitä, ettei pahoinpitelyrikoksia ole perusteltua saattaa erityisen vanhentumisjärjestelyn piiriin.

Toisen henkilön henkilötodistuksen tai muun vastaavan asiakirjan käyttäminen yksityisen henkilön erehdyttämiseksi

Esityksessä ehdotetaan säädettäväksi rangaistavaksi toisen henkilötodistuksen, passin, ajokortin tai muun sen kaltaisen viranomaisen myöntämän todistuksen väärinkäyttö. Rangaistusasteikko olisi sakkoa.

Ehdotusta perustellaan sillä, että käytännön ongelmaksi on havaittu se, että alaikäiset henkilöt käyttävät kysymyksessä olevia asiakirjoja väärin hankkiakseen tupakkaa tai alkoholia taikka päästäkseen ravintoloihin tai alaikäisiltä kiellettyihin tilaisuuksiin. Esityksen mukaan menettelyä voidaan pitää moitittavana sen kohdistuessa viranomaisen myöntämään asiakirjaan ja yksityiseen henkilöön kohdistuvalla henkilötodistuksen väärinkäytöllä myös estetään alaikäisten suojeluun liittyvien rajoitusten toteuttamista.

Sosiaali- ja terveysministeriö toteaa, että lasten ja nuorten suojelu heiltä vahingoittavilta aineilta ja tapahtumilta on sinänsä hyvä ja kannatettava asia. Kysymyksessä olevan kaltaiset teot liittyvät kuitenkin usein rajojen ja aikuisuuden etsimiseen. Tekoja voidaan ehkäistä ja osoittaa niiden paheksuttavuus muutenkin kuin niiden kriminalisoinnilla. Vaikka teko ehdotuksen mukaan olisi lievästi moitittava ja siitä voitaisiin tuomita vain sakkorangaistus, syylliseksi epäillystä tai rangaistukseen tuomitusta nuoresta jää merkintä tiettyihin viranomaisten rekistereihin. Tämä saattaa muodostua jopa nuoren edun vastaiseksi.

Sosiaali- ja terveysministeriön mukaan rikosoikeudellisella seuraamus-järjestelmällä ei ole keskeistä roolia tämän kaltaisten tekojen kohdalla ja siksi ehdotusta ei pidetä perusteltuna.
Lapsikaappaus
Esityksessä ehdotetaan säädettäväksi rangaistavaksi lapsen omavaltaista huostaanottoa moitittavampana tekona lapsen huoltoon liittyviä oikeuksia loukaten tapahtuva lapsen vieminen asuinvaltiostaan ulkomaille tai jättäminen palauttamatta ulkomailta asuinvaltioonsa. Rikosnimike olisi lapsikaappaus ja rangaistusasteikko sakkoa tai vankeutta enintään kaksi vuotta. Lisäksi ehdotetaan säädettäväksi, että lapsikaappauksesta voidaan jättää syyte ajamatta tai rangaistus tuomitsematta, jos rikoksen-tekijä on vapaaehtoisesti palauttanut lapsen.

Lapsikaappaustapaukset ovat lisääntyneet ja monimutkaistuneet. On perusteltua, että lapsen kaappaaminen ulkomaille tai palauttamatta jättäminen sieltä on ankarammin rangaistavaa kuin muu lapsen omavaltainen huostaanotto. Ehdotetulla kriminalisoinnilla voidaan olettaa ole-van rikoksia ehkäisevä vaikutus.

Lapsen vapaaehtoista palauttamista tukeva toimenpiteistä luopumista koskeva ehdotus edistää lapsen etua ja on siten perusteltu.

Kansliapäällikkö

Lakimies	Virpi,9Kölhi
TIEDOKSI	Kirjaamo
Osastopäällikkö, ylijohtaja Aino-Inkeri Hansson Apulaisosastopäällikkö 011i Kerola Apulaisosastopäällikkö Reijo Väärälä Neuvotteleva virkamies Kari Ilmonen